stanford-oval/wikipedia huggingface dataset:
Tšekin Cup

| Tšekin Cup |
| --- | --- |

Laji:  Jalkapallo
Maa(t):   Tšekki
Perustettu:  1993
Hallitseva mestari:  FC Fastav Zlín (2016–17)
Eniten mestaruuksia:  AC Sparta Praha (6)
Tšekin Cup eli Pohár FAČR tai MOL Cup on tšekkiläinen jalkapalloturnaus. Sen voittaja pääsee seuraavan kauden Eurooppa-liigaan. Turnaus pelattiin ensimmäisen kerran kaudella 1993–94. Menestynein seura on AC Sparta Praha kuudella mestaruudellaan.
Tammenpään kartano

Tammenpään kartanon päärakennus vuonna 1950. Kuva Irja Sahlberg.
Tammenpään kartano on kartano entisen Angelniemen kunnan Kokkilan kylässä Halikossa, joka kuuluu Salon kaupunkiin Varsinais-Suomen maakunnassa.
Halikon lukuisista kartanoista Tammenpää on uusin. Päärakennuksen rakennutti Aleksei Matvejev 1862–1868, ja se noudattelee uusklassista tyyliä. Sitä on laajennettu kahteen otteeseen 1900-luvulla.
Aluksi Tammenpää oli kruunun virkatalona, kunnes siitä tuli aateliskartano 1800-luvun lopussa Osvald Wasastjernan lunastettua sen suvulleen. Wasasterjna oli naimisissa Olga Lovisa Gustava Augusta Armfeltin kanssa.
Tammenpään kartano on Armfelt-suvun jälkeläisten omistuksessa, jotka omistavat Wiurilan, Vuorentaan, Fulkilan ja Tammenpään kartanot.
Sweet Tooth

| Sweet Tooth |
| --- | --- |

Tyyli:  post-apocalypse, seikkailu
Kestoaika:  37–53 minuuttia
Luoja(t):  Jim Mickle
Perustuu:  Jeff Lemiren samannimiseen sarjakuvaan
Pääosissa:   Nonso Anozie  Christian Convery  Adeel Akhtar  Stefania LaVie Owen  Dania Ramirez  Aliza Vellani  James Brolin  Will Forte  Neil Sandilands 
Alkuperämaa:  Yhdysvallat
Alkuperäiskieli:  englanti
Verkko:  Netflix
Esitetty:  4. kesäkuuta 2021 –
Tuotantokausia:  3
Jaksoja:  24
Ikäraja:  
Tuotanto
Tuottaja(t):   Evan Moore  Mel Turner  Christina Ham 
Vastaava(t) tuottaja(t):   Jim Mickle  Susan Downey  Robert Downey Jr.  Amanda Burrell  Linda Moran  Beth Schwartz 
Säveltäjä(t):  Jeff Grace
Leikkaaja(t):   Michael Berenbaum  Shawn Paper 
Tuotantoyhtiö(t):   Nightshade  Team Downey  DC Entertainment  Warner Bros. Television 
Aiheesta muualla
Virallinen sivusto
IMDb 
Sweet Tooth on Netflixin post-apokalyptinen seikkailusarja, joka perustuu Jeff Lemiren luomaan samannimiseen Vertigo-sarjakuvaan. Sarjan ensimmäinen tuotantokausi julkaistiin Netflixissä 4. kesäkuuta 2021.
Juoni

Kymmenen vuotta sitten ”The Great Crumble”, virus, aiheutti tuhoa maailmassa ja johti hybridi-vauvojen salaperäiseen syntymiseen. Hybridit ovat osittain ihmisiä, osittain eläimiä.
Useat ihmiset pelkäävät ja metsästävät heitä, koska luulevat hybridien olevan viruksen syy tai tulos. Gus (Christian Covery), peura-hybridi, asuu isänsä Pubban (Will Forte) kanssa turvallisesti eristäytyneessä metsäkodissa, kunnes isä kuolee virukseen Gusin ollessa yhdeksänvuotias. Vuosi isän kuoleman jälkeen Gus päättää ryhtyä etsimään äitiään, ja ystävystyy yllättäen Jepperd nimisen yksinäisen vaeltajan (Nonso Anozie) kanssa. Yhdessä he lähtevät poikkeukselliseen seikkailuun etsimään vastauksia – Gusin alkuperästä, Jepperdin menneisyydestä ja kodin todellisesta merkityksestä. Mutta heidän tarinansa on täynnä odottamattomia liittolaisia ja vihollisia, ja Gus oppii nopeasti metsän ulkopuolella olevan vehreän ja vaarallisen maailman, joka on monimutkaisempi kuin hän voisi koskaan kuvitellakaan.
Näyttelijät

| 0 | 1 | 2 |
| --- | --- | --- |
|  Nonso Anozie  | … |  Tommy Jepperd   |
|  Christian Convery  | … |  Gus ”Sweet Tooth”   |
|  Adeel Akhtar  | … |  tohtori Aditya Singh   |
|  Stefania LaVie Owen  | … |  Rebecca Walker ”Karhu”   |
|  Dania Ramirez  | … |  Aimee Eden   |
|  Aliza Vellani  | … |  Rani Singh   |
|  James Brolin  | … |  kertoja   |
|  Will Forte  | … |  Richard Fox ”Pubba”   |
|  Neil Sandilands  | … |  kenraali Douglas Abbot   |
|  Mia Artemis  | … |  ”Tiikeri”   |
|  Sarah Peirse  | … |  tohtori Gladys Bell   |
|  Naledi Murray  | … |  Wendy   |
|  Amy Seimetz  | … |  Gertrude ”Peippo”   |
Jaksot

| No>  | Nimi | Ohjaaja | Käsikirjoittaja | Julkaisupäivä |
| --- | --- | --- | --- | --- |
| 1 | Pois metsän siimeksestä | Jim Mickle | Jim Mickle | 4. kesäkuuta 2021 |
| 2 | Anteeksi, että teille tuli ruumiita | Jim Mickle | Jim Mickle & Beth Schwartz | 4. kesäkuuta 2021 |
| 3 | Outoja peurajuttuja | Alexis Ostrander | Michael R. Perry | 4. kesäkuuta 2021 |
| 4 | Salainen ainesosa | Toa Fraser | Justin Boyd & Haley Harris | 4. kesäkuuta 2021 |
| 5 | Mitä pakastimessa on? | Robyn Grace | Christina Ham | 4. kesäkuuta 2021 |
| 6 | Vaarallinen muukalainen junassa | Jim Mickle | Noah Griffith & Daniel Stewart | 4. kesäkuuta 2021 |
| 7 | Kun Pubba tapasi Peipon | Toa Fraser | Beth Schwartz | 4. kesäkuuta 2021 |
| 8 | Iso mies | Jim Mickle | Jim Mickle | 4. kesäkuuta 2021 |
Tuotanto

Pillottijakson tilasi Hulu marraskuussa 2018. Huhtikuussa 2020 ilmoitettiin, että Netflix osti sarjan.
Kuvaukset alkoivat syyskuun puolivälissä 2020 Uudessa-Seelannissa.
Vastaanotto

Sarja sai kriitikoilta myönteisen vastauksen. Rotten Tomatoes -katsausaggregaatissa 98% 47 arvostelusta pidettiin positiivisena, ja keskimääräinen luokitus oli 7,99. Toisaalta Metacriticissä 18 arvostelun painotettu keskiarvo oli 78 pistettä 100:sta.
Taika Mannila

Taika Mannila (s. 1988) on suomenruotsalainen taiteilija, dj ja kuvittaja.
Mannila on tyttöyden ja tyttöjä kiinnostavien asioiden puolestapuhuja. Hän ryhtyi keväällä 2015 julkaiseman Instagram-tililleen kuvia tunnisteella #whatagirlfeelz protestina Instagramin yltiöpositiiviselle itsensä korottamiselle. Kuvissaan Mannila toi esille omia tunteitaan, kuten ahdistusta ja epävarmuutta, mielenterveysongelmia ja pohti valtasuhteita. Kuville oli ominaista vaaleanpunainen värimaailma, jota Mannila rakastaa. Vuonna 2019 Mannilalla oli teemaan liittyen yksityisnäyttely WHAT A GIRL FEELZ Tiketti-galleriassa.
Mannila piti vuonna 2017 yksityisnäyttelyn, jonka aiheena oli Rihanna. Only girl in the world 365 -näyttelyä varten hän piirsi kuvan Rihannasta vuoden jokaisena päivänä.
Musiikki

Mannila ja Lina Schiffer muodostavat dj-duo D.R.E.A.M:in. Heillä on myös samanniminen ohjelma Basso-radiossa. Mannila tunnetaan myös D.R.E.A.M.G.I.R.L.S-kollektiivin perustajana ja jäsenenä.
Media

Svenska Yle julkaisi muutaman vuoden ajan 2010-luvun loppupuolella podcastia, jossa Mannila keskusteli aiheista kuten ihmissuhteista, feminismistä ja seksistä laulaja Ronja Stanleyn kanssa.
Aiheesta muualla

Taika Mannilan kotisivut taikamannila.com.
Taika Mannilan instagram-tili
Urofilia

Urofilia (myös kultainen suihku, kultasuihku) on virtsan käyttämistä seksuaalisen mielihyvän tuottamiseen.
Mielihyvää voi saada esimerkiksi virtsaamalla ulkotiloissa, virtsaamalla tai saamalla virtsaa omalle keholleen, nähdessään virtsaamista tai juomalla virtsaa. Siihen voi liittyä myös vaatteisiin liittyvä fetissi, housujensa tai alushousujen kastelu.
Telemakhos

Telemakhos lähtee Nestorin luota
Telemakhos (m.kreik. Τηλέμαχος) on kreikkalaisessa mytologiassa Odysseuksen ja Penelopen poika.
Telemakhos syntyi samana päivänä, jona hänen isänsä lähti Troijan sotaan. Odysseuksen oltua poissa lähes 20 vuotta, jumalatar Athene tuli valepuvussa Telemakhoksen luo ja neuvoi nuorukaista etsimään isäänsä. Telemakhos noudatti neuvoa ja lähti etsimään Odysseusta. Hän ei kuitenkaan löytänyt isäänsä mutta kuuli, että Kalypso piti Odysseusta vankinaan.
Paluumatkalla Telemakhos käy tapaamassa sikopaimen Eumaiosta ja saa selville, että Eumaioksen luona oleskeleva kerjäläinen onkin Odysseus. Isä ja poika palaavat yhdessä sikopaimenen kanssa kotiin ja surmaavat Penelopen kilpakosijat.
Isänsä kuoleman jälkeen Telemakhos meni naimisiin Kirken kanssa.
Suljettu kaupunki

Tarkastuspiste Severskin suljetun kaupungin rajalla.
Suljettu kaupunki on kaupunki tai muu taajama, johon pääsy ja jossa oleskelu on tai oli tyypillisesti ulkomaalaisilta estetty ja oman maan kansalaisten osalta tarkoin kontrolloitu, erityisluvan varainen. Tällaisia kaupunkeja on ollut useissa maissa etenkin entisen Neuvostoliiton alueella. Suljettuja kaupunkeja on yhä esimerkiksi Venäjällä. Saudi-Arabiassa Mekka on suljettu muilta kuin muslimeilta, samoin osa Medinaa.
ZATO, suljettu hallintoalue

Entisen Neuvostoliiton alueen valtioissa suljetun kaupungin lyhenteenä oli ZATO (ven. ЗАТО, закрытое административно-территориальное образование, ZATO, zakrytoje administrativno-territorialnoje obrazovanije, 'suljettu hallinnollis-alueellinen muodostuma' tai lyhyemmin 'suljettu hallintoalue').
Se on entisen Neuvostoliiton alueen valtioiden kaupunki tai muu taajama, johon pääsy ja jossa oleskelu on tai oli ulkomaalaisilta estetty ja oman maan kansalaisten osalta tarkoin kontrolloitu, erityisluvan varainen. Useimmat suljetut kaupungit liittyivät tai liittyvät joukkotuhoaseisiin, radioaktiivisen materiaalin käsittelyyn, sotilastukikohtiin tai muihin valtiollisina salaisuuksina käsiteltyihin toimintoihin. Esimerkiksi ydinaseteollisuuteen liittyviä kaupunkeja oli useita.
Osa suljetuista kaupungeista oli myös salaisia kaupunkeja siinäkin mielessä, ettei niitä merkitty yleisesti saataviin karttoihin. Näin Venäjällä menetellään yhä esimerkiksi varuskuntien ja tukikohtien osalta. Salainen kaupunki tunnettiin yleensä sen läheisyydessä sijaitsevan suuremman kaupungin postialueosoitteeksi verhotulla peitenimellä. Esimerkiksi Saroviin viitattiin nimellä Arzamas-16 lähiseudulla sijaitsevan Arzamasin kaupungin mukaan.[lähde? ]
Neuvostoliiton hajoamisen jälkeen useimmat suurimmista ulkomaisilta suljetuista kaupungeista avattiin. Näitä olivat muun muassa Kaliningrad, Nižni Novgorod (Gorki), Samara (Kuibyšev), Tšeljabinsk, Vladivostok sekä Ukrainassa Sevastopol.[lähde? ]
Neuvostoliiton aikana ulkomaalaisilta suljettuja kaupunkeja Venäjän alueella

Kaliningrad
Nižni Novgorod (Gorki)
Samara (Kuibyšev –1990)
Severodvinsk
Tšeljabinsk
Vladivostok
Seuraavilla kaupungeilla ei enää vuoden 1991 jälkeen ole suljetun kaupungin statusta, mutta ne suljettiin uudelleen ulkomaalaisilta vuonna 2001:
Dudinka, Krasnojarskin aluepiiri
Norilsk, Krasnojarskin aluepiiri
Entisiä Neuvostoliiton suljettuja kaupunkeja Venäjän ulkopuolella

| Nykyinen nimi | aiempi nimi | Nykyinen valtio | Peruste |
| --- | --- | --- | --- |
| Kurtšatov | Semipalatinsk-21 | Kazakstan | Semipalatinskin ydinkoealue |
| Dnipro | Dnepropetrovsk | Ukraina | Dnepr-ohjukset |
| Sevastopol |   | Ukraina | Laivastotukikohta |
| Ostrov Vozroždenija | Aralsk-7 | Uzbekistan | Biologinen ase |
| Paldiski |   | Viro | Sukellusvenetukikohta |

| Liepāja |   | Latvia | Sukellusvenetukikohta |
| Sillamäe |   | Viro | Ydinpolttoainetuotanto |
Yhdysvallat

Länsi-Euroopassa ja Yhdysvalloissa teknologian ja sen tekijöiden salaus ja suojaus toteutetaan tutkimuskeskusten turvajärjestelyillä ja henkilöiden turvaselvityksillä. Yhdysvaltojen ydinaseita suunnittelevan Los Alamosin kansallisen laboratorion kotipaikka Los Alamosin kaupunki oli suljettu kaupunki vuodet 1943–1962.[lähde? ]
Aiheesta muualla

Vuoden 2001 asetus suljetuista kaupungeista (venäjäksi)
Suljetut kaupungit mojgorod.ru -tietosanakirja (venäjäksi)
Secret Cities globalsecurity.org (englanniksi)
Suljetun kaupungin (ZATO-alueen) kyltti.
Työ ja tulevaisuus

Veistossarja kokokuvassa.
Kullattu kipsinen veistossarja Eduskunnan istuntosalissa peruskorjauksen jälkeen 2017.
Pronssinen veistossarja Eduskunnan istuntosalissa. Kuva on vuodelta 2006.
Työ ja tulevaisuus on kuvanveistäjä Wäinö Aaltosen viiden veistoksen sarja Eduskuntatalon istuntosalissa. Aaltonen voitti nuoren valtion ihanteita kuvaavalla veistossarjallaan tammikuussa 1930 julkistetun taidekilpailun. Kullatut kipsiveistokset sijoitettiin vastavalmistuneesen Eduskuntataloon vuonna 1932. Ne korvattiin pronssivaloksilla vuonna 1969. Alkuperäinen veistossarja palautettiin istuntosaliin syksyllä 2017.
Eduskuntatalossa

Vuosina 1930–1932 valmistunut sarja koostuu viidestä vertauskuvallisesti aihettaan kuvaavasta alastomasta hahmosta. Neljä mieshahmoa ovat Raivaaja, Henkinen työ, Usko ja Sadonkorjuu. Viides veistos, Tulevaisuus, kuvaa pientä poikaa käsivarrellaan kantavaa naista ja se on asetettu selkä istuntosaliin päin. Naista esittävä patsas on noin 220 senttimetriä korkea ja muut ovat noin 230-senttisiä.
Veistokset tuotiin Eduskuntataloon lokakuussa 1932. Alastomat mieshahmot eivät herättäneet kommentteja, mutta alastonta naishahmoa pidettiin säädyttömänä, ja marraskuussa 1932 kansanedustajat Vilho Kivioja ja Viljami Kalliokoski tekivät aloitteen patsaiden poistamisesta ”eduskunnan arvoa alentavina ja siveyskäsityksiä loukkaavina”. Aloitteen allekirjoitti 17 kansanedustajaa, ja se jäi vaille tulosta.
Eduskuntatalossa > Materiaali

Veistosten alkuperäinen materiaali on rahapulan takia kipsi; suunnitelma oli valaa patsaat pronssiin ja kullata ne. Pronssiveistokset olisivat tulleet liian kalliiksi ja Aaltonen kultasi kipsityöt.
Wäinö Aaltosen museo sai Aaltosen perikunnalta veistossarjan alkuperäiset kipsimuotit vuonna 1967. Muotit olivat tuohoutumisvaarassa ja pronssiveistosten valamista kiirehdittiin. Valu tapahtui vuonna 1968. Pronssiveistokset patinoitiin ulkoveistosten patinointiin tarkoitetulla menetelmällä, ja siitä johtuen niiden luonne muuttui 1960-luvun henkiseksi, arkisemmaksi. Pronssiveistokset olivat istuntosalissa vuodesta 1969 lähtien. Kullatut kipsiveistokset tallennettiin Turkuun Wäinö Aaltosen museoon, jossa ne olivat sekä näytteillä että varastoituna.
Eduskuntatalossa tehtiin perusteellinen korjaus vuosina 2015–2017. Peruskorjauksen aikana alkuperäiset kullatut kipsiveistokset konservoitiin ja ne palautettiin istuntosaliin; pronssiveistokset sijoittiin muualle Eduskuntataloon.
Eduskuntatalossa > Tekijän mielipide veistoksista

Wäinö Aaltonen kärsi kuulon vähittäisestä heikentymisestä ja oli Eduskuntatalon patsaiden tekoaikaan jo lähes kuuro. Lisäksi patsaskilpailuihin ja näyttelyihin osallistuminen tuli kalliiksi ja aiheutti kuvanveistäjälle taloushuolia. Aaltonen kirjoitti vuonna 1930 pitkäaikaiselle tukijalleen Pontus Artille:
»Minulla on niin vaikeaa kaikki että toivon vaan kaiken loppuvan, nämä huonosti palkatut eduskuntatalon työt vievät ja nielevät kaiken
olen kuitenkin suorittanut ne niin että ne pitävät vaikka kaikki muu sortuisi isänmaassa» 
(Wäinö Aaltonen )
Kuvat veistoksista

Veistokset ovat kullattua kipsiä ja valmistuneet 1930–1932. Ne omistaa Suomen Eduskunta ja ne olivat tallennettuina Wäinö Aaltosen museoon Turkuun vuodesta 1977 lähtien. Veistokset siirrettiin takaisin Eduskuntataloon keväällä 2017. Veistoskuvat ovat museon näyttelystä ”Wäinö Aaltonen ja itsenäisyyden vuosisata” ja otettu helmikuussa 2017.
Muut valokset

Vuonna 1968 valettiin kolmesta veistoksesta (Henkinen työ, Raivaaja ja Tulevaisuus) myös oma valos Wäinö Aaltosen museolle. Pronssivalokset on sijoitettu vuonna 1978 ulos museon edustalle Itäisen Rantakadun varrelle.
Versio Tulevaisuus-hahmosta on Helsingin ensikoti ry:n toimitalon ovisyvennyksessä Ensikodintien varrella Vallilassa. Versio on pronssivalos ja torso, valu on tehty 1943 ja veistos paljastettu sodan jälkeen 1945.
Muut valokset > Osa Tulevaisuus

Kipsiin valettu, kullattu versio Eduskunnan istuntosalissa.
Pronsivalos veistoksesta Eduskuntatalon käytävän syvennyksessä.
Helsingin ensikodissa on versio veistoksesta vuodelta 1945.
Esikuvina

Juhan Raudsepp,  (vas.) ja  (oik.), 1937, Tallinnan Taidetalon seinäsyvennyksessä.
M. Ellerin mukaan Wäinö Aaltosen veistokset ovat ilmeisesti olleet kuvanveistäjä Juhan Raudseppin esikuvina Tallinnan Vapaudenaukion Taidetalon seinäsyvennyksissä olevissa veistoksissa Kauneus ja Työ (1937). Eri työaloja symbolisoivien veistosten luominen oli tyypillistä 1930-luvun Eestin kuvanveistolle.
Aiheesta muualla

Veistossarjasta Eduskunnan verkkosivustolla
Veistokset Turussa Wäinö Aaltosen museon edustalla.
Tšekin Fed Cup -joukkue

| 0 | 1 | 2 |
| --- | --- | --- |
Tšekin Fed Cup -joukkue
Kapteeni: Petr Pála
ITF-ranking: 1.
Korkein ITF-ranking: 1.
Ensimmäinen vuosi: 1963
Vuodet: 49
Maaottelut (V–T): 144 (106–38)
Vuodet maailmanlohkossa: 38
Mestaruudet: 11
Päivitetty: 26.2.2019
Tšekin Fed Cup -joukkue edustaa Tšekkiä Fed Cupissa. Se toimii Tšekin tennisliiton alaisuudessa. Tšekki osallistui Fed Cupiin ensimmäisen kerran vuonna 1963. Kaiken kaikkiaan Tšekki on pelannut 144 maaottelua, joista voittanut 106 ja hävinnyt 38. Mestaruuksia sillä on 11 kappaletta, joista viisi ensimmäistä tuli maan ollessa Tšekkoslovakia.
Vuoden 2019 Fed Cupissa pelanneet

Karolína Plíšková
Kateřina Siniaková
Barbora Krejčíková
Tammenrousku

| Tammenrousku |
| --- | --- |

Tieteellinen luokittelu
Domeeni::  Aitotumalliset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Lahko::  Russulales
Heimo::  Haperot ja rouskut Russulaceae
Suku::  Rouskut Lactarius
Laji::  quietus
Kaksiosainen nimi
 Lactarius quietus  (Fr.) Fr. 
 Euroopan maat, joissa lajia tavataan
Katso myös
   Tammenrousku Wikispeciesissä   Tammenrousku Commonsissa 
Infobox OKNimi-testi OK: 
Tammenrousku (Lactarius quietus) on kupera- tai laakealakkinen punaruskea tahmealakkinen rouskulaji. Lakin leveys on 3–10 senttimetriä. Heltat ovat aluksi vaaleat ja vanhemmiten punaruskeat. Jalka on 3–6 senttimetriä pitkä ja lakin värinen. Malto on valkoista tai vaalean punaruskeaa. Maitiaisneste on valkoista, mutta kuivuessaan kellanvalkoista. Sieni maistuu melko kirpeälle ja haisee luteelta. Se on syötävä, eikä se tarvitse esikäsittelyä. Sieni kasvaa harvakseltaan Ahvenanmaalla ja Suomen etelärannikolla tammikoissa, puistoissa ja pihoilla tammen seurassa. Kasvuaika on elokuusta lokakuuhun. Laji on luokiteltu Suomessa elinvoimaiseksi.
Aiheesta muualla

Laji.fi: Tammenrousku
The Friday Rock Show Sessions

| The Friday Rock Show Sessions Hawkwind |
| --- | --- | --- |

Livealbumin tiedot
 Äänitetty : 24. elokuuta 1986
 Julkaistu: maaliskuu 1992
 Tyylilaji: progressiivinen rock heavy rock space rock
 Levy-yhtiö: Raw Fruit
Hawkwindin live/arkistomateriaali muut julkaisut
| BBC Radio 1 Live In Concert 1991 | The Friday Rock Show Sessions 1992 | Hawklords Live 1992 |
The Friday Rock Show Sessions on Hawkwindin epävirallinen livealbumi. Se on nauhoitettu Readingin festivaaleilla 24. elokuuta 1986. BBC nauhoitti konsertin ja se radioitiin Tommy Vancen Friday Rock Show-ohjelmassa.
Kappaleet

Magnu / Angels Of Death (Brock)
Pulsing Cavern (Bainbridge/Davey)
Assault And Battery (Part I) (Brock)
Needle Gun (Brock)
Master Of The Universe (Turner/Brock)
Arrival In Utopia (Moorcock/Brock)
Brainstorm / Dream Worker / Dust In Time (Turner/Bainbridge/Brock/Lloyd Langton)
Assassins Of Allah (Hassan-I-Sahba) (Calvert/Rudolph)
Silver Machine / Paranoia (Calvert/Brock)
Muusikot

Dave Brock: kitara, kosketinsoittimet, laulu
Huw Lloyd Langton: kitara, laulu
Harvey Bainbridge: kosketinsoittimet, laulu
Alan Davey: basso, laulu
Danny Thompson: rummut
sekä:
Lemmy Kilmister: basso, laulu (Silver Machine)
Dumpy Dunnell: kitara (Silver Machine)
TMNT (vuoden 2007 videopeli)

| TMNT |
| --- | --- |

Kehittäjä:  Ubisoft Quebec
Julkaisija:  Ubisoft
Jakelija:  Nintendo eShop ja Steam
Säveltäjä:  Cris Velasco ja Sascha Dikiciyan
Pelisarja:  Teenage Mutant Ninja Turtles
Pelimoottori:  Jade
Julkaistu:  NA 20. maaliskuuta 2007EU 23. maaliskuuta 2007AUS 22. maaliskuuta 2007 Nintendo DSNA 20. maaliskuuta 2007EU 23. maaliskuuta 2007AUS 29. maaliskuuta 2007
Lajityyppi:  Toimintaseikkailu
Pelimuoto:  Yksinpeli
Ikäluokitus:  ESRB: E10+  Virheellinen ESRB-arvo OFLC: PG PEGI: 12
Alusta:  PlayStation 2, PlayStation Portable, Wii, Xbox 360, Nintendo DS, Windows, Nintendo GameCube, Game Boy Advance, Xbox
Jakelumuoto:  DVD, UMD, optinen levy, pelimoduuli
Lisää peliartikkeleitaVideopelien teemasivulla
Infobox OK  : 
TMNT on vuoden 2007 maaliskuussa julkaistu videopeli. Se perustuu samannimiseen elokuvaan. Pelin kehittäjänä on toiminut Ubisoft.
Pelattavuus

TMNT:n on otettu vaikutteita toisesta Ubisoftin julkaisemasta pelistä Prince of Persia. Pelissä keskitytään neljään sankariin, jotka yrittävät ratkaista erimielisyytensä ja suurin osa pelin tasoista keskittyy yksinpeliin. Juoni kulkee elokuvan mukaisesti jossa Leonardo aloittaa seikkailunsa Etelä-Amerikassa, jonka jälkeen seikkaillaan New Yorkissa ensin Nightwatcherilla, Raphaelin alter egona ja sen jälkeen Donatellolla viemäreissä ennen Michelangelon seikkailua New Yorkin katoilla. Sittemmin pelissä voi pelata kaikilla neljällä Turtlesilla vuorotellen saman tason aikana. Pelissä on yhteensä 16 tasoa, tarinaa ja lukittuja haastetasoja.
Äänirooleissa

| 0 | 1 | 2 |
| --- | --- | --- |
|  Nolan North  | … |  Rafaello   |
|  Mitchell Whitfield  | … |  Donatello   |
|  James Arnold Taylor  | … |  Leonardo   |
|  Mikey Kelley  | … |  Michelangelo   |
|  Terrence Scammell  | … |  Mestari Tikku   |
|  Mark Camacho  | … |  Max Winters   |
|  Jennifer Moorhouse  | … |  Karai   |
Vastaanotto

Peli sai kohtuulliset arvosanat eri peleihin perehtyineiltä internetsivuilta ja lehdiltä. Wiin versio sai kuitenkin kritiikkiä pelissä olleen liian vähän käyttöä wiiohjaimen erikoisominaisuuksia. Erityisesti koska ohjaimella olisi kyennyt käyttämään Turtlesien aseita vapaammin johon peli ei antanut mahdollisuutta. Muut käsikonsolit PSP ja Nintendo DS eivät myöskään saaneet hyvää vastaanottoa erityisesti pelattavuuden mekaniikasta.
Pelin ilmestymisestä noin kuukaudessa (26. huhtikuuta 2007) peliä myytiin noin 1.1 miljoonaa kappaletta yhteensä kahdeksalla eri alustalla.
Taman alue

Taman alue vihreällä värillä, Tokion erillisalueet sen itäpuolella.
Taman alue (jap. 多摩地域, Tama-chiiki) on Tokion metropolin läntinen osa. Se sijaitsee sisämaassa Tokion keskusta-alueen eli 23 erillisalueen länsipuolella. Taman alueella on noin 4 200 000 asukasta (vuonna 2017) ja sen pinta-ala on 1 160,06 neliökilometriä.
Taman alueella on yhteensä 30 kuntaa, joista 26 on kaupunkeja. Loput neljä kuntaa kuuluvat Nishitaman piirikuntaan. Niistä Mizuho, Hinode ja Okutama ovat maaseutukaupunkeja ja Hinohara on kylä. Aiemmin alueella sijaitsivat myös Kitataman ja Minamitaman piirikunnat, jotka lakkautettiin, kun niihin kuuluneille kunnille myönnettiin kaupunkioikeudet.
Alue ja siellä sijaitseva Taman kaupunki ovat saaneet nimensä Tamajoelta, joka virtaa Taman alueen etelärajalla. Nimen alkuperälle on useita selityksiä, joista vakuuttavimman mukaan se olisi juontunut joen yläjuoksulla Yamanashin prefektuurissa sijaitsevan Tanbayaman alueen nimestä.